Publication: Magyar Közlöny
Issue: MK-1999-78 (Year: 1999, Number: 78)
Era: 1990-2004
Section: a 19/1999. (IX. 1.) PM rendelethez
Paragraph Index: 283

15. Cikk (3) bekezdés a) pontjára, tekintettel arra, hogy az utóbbi években az árutovábbítási eljárás keretében fellépett nehézségek a Szerződő Feleknek továbbra is jelentős nehézséget okoznak és állandó fenyegetést jelentenek az európai kereskedelem és a gazdaság szereplői részére, tekintettel arra, hogy az árutovábbítási eljárások korszerűsítése elengedhetetlen, amelyben a számítógépesítés központi jelentőségű, tekintettel arra, hogy a modern információtechnológián és az elektronikus adatcserén (EDI — Electronic Data Interchange) alapuló új, számítógépesített eljárások bevezetése megköveteli az eljárási, technikai és biztonsági követelmények és a jogbiztonság megteremtése érdekében a jogi előírások megfelelő kiigazítását, tekintettel arra, hogy az illetékes hatóságok közötti információcsere biztonságosabbá és az információk megbízhatóbbá válnak, mivel nem a gazdasági szereplők adják meg azokat, tekintettel arra, hogy a megfelelő engedéllyel rendelkező gazdasági szereplők lehetőséget kapnak arra, hogy továbbítási bejelentőiket elektronikus adatfeldolgozásra támaszkodva adják meg, tekintettel arra, hogy a biztonsági intézkedések bevezetése és felügyelete döntő jelentőségű a megbízható és biztonságos árutovábbítási eljárás megteremtése és fenntartása szempontjából, 1999/78. szám tekintettel arra, hogy a különböző működési szakaszokból álló új, számítógépesített árutovábbítási eljárás bevezetéséhez meg kell teremteni az ehhez a fejlődéshez igazodó jogi kereteket, az alábbi határozatot hozta:

Source: https://magyarkozlony.hu/hivatalos-lapok/bdafd770eb89e6bcb9de43118e748f776e5861e3/dokumentumok/f0546e7486fa559cb6df478270405b96d7beb613/letoltes